หมอวิจารณ์ ห่วง คสช. แก้ กม.สสส.-บัตรทอง ทำระบบสุขภาพไทยถอยหลัง
หมอวิจารณ์ ท้วง คสช. ห่วงแก้ กม.สสส.-กม.บัตรทอง หวั่นทำระบบสุขภาพประเทศถอยหลังเข้าคลอง อยู่ภายใต้ระบบราชการ หลังระบบสุขภาพไทยประสบความสำเร็จ ได้รับการยอมรับเป็นตัวอย่างแก่โลก6 เม.ย. 2559 จากกรณีที่มีข่าวคณะรักษาความสงบแห่งชาติ (คสช.) และนายกรัฐมนตรี ได้มอบหมายให้รัฐมนตรีว่าการกระทรวงยุติธรรมเตรียมหารือกับรัฐมนตรีว่าการกระทรวงสาธารณสุข และรัฐมนตรีว่าการกระทรวงการคลัง เพื่อพิจารณาแก้ไข พ.ร.บ.กองทุนสนับสนุนการสร้างเสริมสุขภาพ พ.ศ.2544 ให้เกิดความยั่งยืน โดยรัฐมนตรีว่าการกระทรวงยุติธรรม ในฐานะหัวหน้าฝ่ายกฎหมาย ยังเห็นควรให้มีการแก้ไข พ.ร.บ.หลักประกันสุขภาพแห่งชาติ พ.ศ.2545 ในคราวเดียวกันนั้นนพ.วิจารณ์ พานิช นายกสภามหาวิทยาลัยมหิดล และอดีตกรรมการกองทุนสนับสนุนการสร้างเสริมสุขภาพ (สสส.) ได้เขียนข้อความผ่านทาง www.gotoknow.org ลงวันที่ 4 เมษายน 2559 โดยได้แสดงความเป็นห่วงต่อการแก้ไขกฎหมายทั้ง 2 ฉบับนี้ โดยมีข้อความระบุดังนี้ในฐานะพลเมืองเจ้าของประเทศคนหนึ่ง ผมหวังว่า รัฐบาล คสช.จะไม่ทำให้ประเทศถอยหลังเข้าคลองด้วยการแก้ไข พ.ร.บ.ของ 2 หน่วยงานนี้ ในลักษณะที่ทำให้ทำงานเชิงสร้างสรรค์ได้ยากขึ้น เพราะตกอยู่ใต้ระบบที่รัดรึงแบบราชการยิ่งขึ้นนพ.วิจารณ์ กล่าวต่อว่า ระบบสุขภาพไทยนั้นประสบความสำเร็จสูงเป็นตัวอย่างแก่โลก Center for Global Health ทำโครงการ Millions Saved เพื่อบอกโลกว่า ในประเทศกำลังพัฒนามีตัวอย่างความสำเร็จขนาดใหญ่ในด้านการพัฒนาสุขภาพในเรื่องใด ที่ไหน ประกาศออกมาแล้ว 14 เรื่อง เป็นของไทยเสีย 2 เรื่อง คือโครงการประกันสุขภาพถ้วนหน้า (ผลงานของ สปสช.) และการรณรงค์ลดการสูบบุหรี่ (ผลงานของ สสส.)ทั้ง 2 เรื่อง มีผลงานที่เป็นตัวอย่างความสำเร็จระดับโลก แต่ตัวองค์กรกำลังจะถูก reform แปลกดีนะครับ ในฐานะพลเมืองเจ้าของประเทศคนหนึ่ง ผมหวังว่า รัฐบาล คสช.จะไม่ทำให้ประเทศถอยหลังเข้าคลองด้วยการแก้ไข พ.ร.บ. ของ 2 หน่วยงานนี้ ในลักษณะที่ทำให้ทำงานเชิงสร้างสรรค์ได้ยากขึ้น เพราะตกอยู่ใต้ระบบที่รัดรึงแบบราชการยิ่งขึ้น นพ.วิจารณ์ ระบุในตอนท้าย
หมอวิจารณ์ ท้วง คสช. ห่วงแก้ กม.สสส.-กม.บัตรทอง หวั่นทำระบบสุขภาพประเทศถอยหลังเข้าคลอง อยู่ภายใต้ระบบราชการ หลังระบบสุขภาพไทยประสบความสำเร็จ ได้รับการยอมรับเป็นตัวอย่างแก่โลก 6 เม.ย.
คสช.,ระบบหลักประกันสุขภาพ,วิจารณ์ พานิช,สสส.,สาธารณสุข